CELEX ID: 32011R0409
Publication Date: 2011-04-27

Document:
KOMISIJOS ĮGYVENDINIMO REGLAMENTAS (ES) Nr. 409/2011
2011 m. balandžio 27 d.
iš dalies keičiantis Reglamentą (EB) Nr. 619/2008, kuriuo skelbiamas nuolatinis eksporto grąžinamųjų išmokų už tam tikrus pieno produktus konkursas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 161 straipsnio 3 dalį, 164 straipsnio 2 dalies (b) punktą ir 170 straipsnį kartu su 4 straipsniu,
kadangi:
(1)
Komisijos reglamentu (EB) Nr. 619/2008 (2) yra skelbiamas nuolatinis konkursas eksporto grąžinamosioms išmokoms už natūralų sviestą, išfasuotą į gabalus, kurio klasifikacinis kodas yra ex ex 0405 10 19 9700, lydytą sviestą, išpilstytą į talpyklas, kurio klasifikacinis kodas yra ex ex 0405 90 10 9000, ir nugriebto pieno miltelius, kurių klasifikacinis kodas yra ex ex 0402 10 19 9000, ir nustatomos konkurso tvarkos taisyklės. Šis reglamentas visų pirma numato konkurso laikotarpius, kurių metu gali būti teikiami pasiūlymai.
(2)
Siekiant geriau sureaguoti į pablogėjusią pieno rinkos būklę, atsiradusią 2009 m. pradžioje, Komisijos reglamentas (EB) Nr. 619/2008 buvo iš dalies pakeistas siekiant nustatyti du konkurso laikotarpius per mėnesį. Kadangi rinkos padėtis nuo tada labai pagerėjo, galima vėl nustatyti vieną konkurso laikotarpį per mėnesį.
(3)
Todėl Reglamentas (EB) Nr. 619/2008 turėtų būti atitinkamai iš dalies pakeistas.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentu (EB) Nr. 619/2008 4 straipsnio 2 dalies trečios pastraipos įžanginiai žodžiai pakeičiami taip:
„Kiekvienas pasiūlymų teikimo laikotarpis baigiasi atitinkamo mėnesio trečio antradienio 13.00 val. Briuselio laiku, išskyrus šiuos atvejus:“
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. balandžio 27 d.

EuroVoc Classification:
Level 1: 100147
100157
Level 2: 100191
100192
100255
Level 3: 2763
3156
1810
2487
All Descriptors: 1642
20
2763
3568